**REFERAT FRA MØTE I SANDEFJORD ROTARY KLUBB**

**Tid:** 10. aug. 2016 kl 18.30

**Sted:** Foajeen, i Hjertnes - «Sandefjordmodellen»

**Til stede:** Ca. 30 fremmøtte

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Presidenten ønsket velkommen til samling rundt modellen av «gamle Sandefjord», som nå står utstilt i Hjertnes, og ga ordet videre til klubbens «by-historiker» - Atle Sandberg.

**Om Sandefjordsmodellen ved Atle Sandberg:**

Atle innledet med å fortelle at modellen var laget av Sandefjordingen Anker Eriksen på begynnelsen av 70-tallet. Den viser et ganske så detaljert modell-bilde av byen sånn som den så ut i tiden 1870 til 1900, dvs. inntil den store bybrannen. Vi ble først fortalt om hvordan byen på 1600-tallet vokste frem, mye pga. aktiv tømmerhandel og dertil skipstransport. - På 1800-tallet bodde det ca. 1000 mennesker i område, men som i løpet av noen få 10-år ble til 5000. - En bybrann oppsto i 1881, samme året som det første toget rullet inn på Sandefjord jernbanestasjon. Første del av Sandefjords Badeanstalt og Byskolen, ble bygget i 1887. Den store bybrannen skjedde i år 1900. Flere kvartaler gikk med, men utrolig nok uten at noen omkom.

Atle hadde sin oppvekst og sitt barndomshjem mitt i byen. Og med sin fars virksomhet for og i Sandefjord, hadde han nok over gjennomsnittet med byhistorisk ballast. Vi fikk en inngående orientering om bygg, bostedsområder og øvrig detaljer i modellen. om byens historie.

Kl 18.30 takket president Signe Atle for en flott lokalhistorisk time

Referent Jan Eivind Andersen

13. aug. 2016